ফরিদ জাকারিয়া
ফরিদ রফিক জাকারিয়া (২০ জানুয়ারি ১৯৬৪) হলেন মার্কিন যুক্তরাষ্ট্রের একজন লেখক ও সাংবাদিক। তিনি ভারতীয় বংশোদ্ভূত। তার লেখালেখির মূল বিষয়বস্তু আন্তর্জাতিক সম্পর্ক ও রাজনীতি। তিনি সিএনএনের ফরিদ জাকারিয়া জিপিএস অনুষ্ঠানের উপস্থাপক এবং দ্য ওয়াশিংটন পোস্ট-এর কলাম লেখক। এছাড়া তিনি নিউজউইক-এর কলাম লেখক, নিউজউইক ইন্টারন্যাশনাল সাপ্তাহিক পত্রিকার সম্পাদক, টাইম ম্যাগাজিনের সহ-সম্পাদক, এবং ফরেন অ্যাফেয়ার্স-এর ব্যবস্থাপনা সম্পাদক ছিলেন।